DIALUNA, 6 MAART 2023 
588-0022 
HAYA NOS RIBA: 
WWW.AWEMAINTA.COM 
NOTICIA@AWEMAINTA.COM 
AWEMainta 


4 
5 
2 


3 


KAPEL DI ALTO VISTA TA UN CAS DI 
ORACION Y NO LUGA DI HACI NEGOSHI 


FOR DI APRIL PA JUNI 2023 
CBS TA BAY 
CONTA NEGOSHI 
Y FUNDACIONNAN 
NA ARUBA 


PARLAMENTARIO 
HULANDES A DUNA 
MARISOL LOPEZ- 
TROMP RASON 


SEGUN DENUNCIA HACI 


HOMBER TABATA 
MISHI CU SU HIJASTRA 
FOR DI SU 7 AÑA 


Dialuna, 6 Maart 2023 
LOCAL 
2 
AWEMainta 


D 
iabierna ultimo Corte a trata un caso penal contra e 
homber Yovanny G., kende acusa di a mishi cu e yiu 
muhe di su pareha, cuminsando for di tempo e mucha aki 
tabatin 7 aña. Durante tratamento di e caso e mama y e vic- 
tima di 14 aña a presenta. E tabata insisti di kier ta presenta 
den tratamento di e caso, segun su abogado mr. Vito Carlo 
a splica Corte. Dado momento Hues a pidi pa tur hende ban- 
dona sala pa e por papia cu e menor y su mama. E momen- 
to ey lo a splica e menor cu e caso lo por tin un efecto hopi 
grandi riba dje mirando tur loke cu ta bini dilanti pa cual ta 
prefera pa e keda pafo. Y esey a sosode tambe. Unicamente 
su mama, kende ta esun cu a haci e denuncia, hunto cu otro 
familiarnan tabata paden. 


Segun e acusacion presenta na fiscal e abuso sexual y 
actonan di inmoralidad a tuma luga for di 2015, ora cu 
e mucha tabatin 7 aña, te cu 2021. Awendia e menor tin 
apenas 14 aña. Despues di presenta e acusacion, e acusado 
Yovanny Guillen (32) a bisa Hues cu e acusacion ta total- 
mente falso. “Nunca mi a mishi cu e mucha. Y tabata impo- 
sibel pa mishi cu ne, di e forma cu a describi cu e cosnan lo 
a tuma luga.” 


Na mas cu un ocasion durante tratamento di e caso, el a 
bisa cu e ta kere cu henter e asunto aki ta manipulacion di 
parti di mama di e mucha. Esaki pasobra dado momento el a 
separa di e señora y a bay biba cu un otro persona. 
Algun incidente lo a tuma luga ora cu nan tur tabata drumi 
hunto riba un cama. E acusacion a reacciona bisando cu 
esaki ta imposibel cu algo por a pasa. E ta bisa cu na e prome 
cas, e menor tabatin su mesun camber. Na e siguiente cas 
na inicio nan tur tabata drumi hunto riba un cama. Semper e 
tabata drumi un banda, su pareha banda di dje, nan yiunan 
y e menor full na e otro banda. Esaki ta e mama mes a bisa 
a haci e areglo aki. “Pues mi no tabata drumi cerca di e 
mucha,” e acusado a bisa. 


Tabata e mama cu a descubri loke a pasa, ora cu el a lesa 
loke su yiu a skirbi den un dagboek di dje. Asina el a lesa 
con e homber a pone su penis memey di pia di e mucha, of 
cu el a spierta marduga di e forma ey. Tambe ta menciona 
cu e homber a pidie mustra su pechonan, a pone mishi cu 
su penis y hala esaki tambe. A base di e denuncia y di loke 
ta aparece den e dagboek, funcionarionan di departamento 
di casonan inmoralidad a combersa cu e menor. E unico cos 
berdad ta cu nan tabata drumi pa un tempo nan tur hunto 
riba un cama grandi y cu tin biaha nan tabata nan dos riba 
cama ora di wak television, pero leu di otro. Despues di un 
tempo, a cumpra un cama apart pa e mucha muhe. 


A mustr’e riba declaracion di e menor, kende a conta con 
un biaha el a pidi su padrastro pas’e su serbete, cu tabata 
momento el a pidi e mucha pa wak su pechonan. Despues a 
pidie pa tene relacion cu ne. “Nada di esaki no ta berdad.” 
E unico conclusion cu e por saca ta cu e mama ta esun cu a 
pone e menor haci tur e cosnan aki door di nan separacion. 
El a menciona cu ora cu el a bay biba cerca un otro persona 
e señora a menasa di kita nan yiunan for di dje y e no tabata 
kier pa e muchanan bay na e cas unda cu e acusado tabata 
biba. Inclusive, despues di haci denuncia e muhe a mande un 
potret y a bis’e “awo bo ta bay mira kico lo bay pasa”. P’esey 
e ta bisa cu tur cos tabata planea. E ta kere cu tur loke ta 
skirbi den e buki no tabata tempo menciona den e acusacion 
sino algun dia prome cu e mama a haci e denuncia. 
A mustra na e acusado cu un amiga di e menor tambe a 
declara cu e mucha a wordo abusa. Pero Yovanny a keda 
nenga cu algo indebido a pasa. 


Abogado Carlo cu a representa e victima y su famia a papia 
di e trauma cu e menor a pasa aden, e tratamento cu e mama 
a busca pa e mucha y pakico e no a warda pa ora por logra 
haya cita cu Respaldo. El a pidi pa paga e cuenta aki y tambe 
a pidi un suma di daño y perhuicio. El a referi den caso di un 
politico cu a otorga 20 mil florin di compensacion pasobra 
a yam’e pedofiel. P’esey den e caso aki cu ta un mucha cu 
durante un periodo largo a wordo abusa, el a pidi 35 mil 
florin mas 15 mil florin di e otro gastonan pa yega total di 50 
mil. Aunke cu casonan di abuso semper ta dificil pa motibo 
cu no tin testigo di ora e hechonan tuma luga sino mester 
depende di otro tipo di prueba, steunbewijzen, mirando tur 
loke cu a bini dilanti, OM ta bisa cu nan ta pidi pa declara e 
homber culpabel. 


Teniendo cuenta cu edad di e victima, e temporada durante 
cual esaki a tuma luga y otro aspectonan psicologico (for 
di su 7 aña), a dicidi cu un castigo di 66 luna ta na su luga. 
Banda di esaki a pidi Corte tambe pa bay di acuerdo cu e 
suma pidi pa daño y perhuicio. Abogado di e acusado a 
trece dilanti loke su cliente a bisa, esta cu nunca el a mishi 
cu e menor y no tin prueba di esaki tambe. E acusado a 
bisa cu tabata trata di un diferencia di opinion entre adul- 
tonan cu a conduci na e denuncia falso. Inclusive e acusado 
a papia despues cu e mama y e mes a bis’e cu no worry cu e 
denuncia pasobra despues Polisnan mes lo haya sa cu esaki 
no ta berdad. “Nunca a pasa den mi mente pa haci algo cu 
ningun mucha,” e acusado a bisa na final. 


Hues ta bay studia e caso y dia 24 di maart lo dicta sentencia 
den e caso. 


Segun denuncia haci 


Homber tabata mishi cu su hijastra for di su 7 aña 

L 
es di Bijbel a siña nos cu dia cu Hesus di Nazareth a yega 
ciudad di Jerusalem, el a wordo ricibi cu palma pa ciu- 
dadanonan di e luga, caminda el a haci un entrada digno 
di un Rey. Impresiona pa e ricibimento aki, alegria di Yiu di 
Dios no a dura mucho, ya cu asina cu el a yega cerca di e 
entrada di e tempel santo, El a keda asombra pa cantidad di 
negoshinan, bendedonan cu a bin pa gana placa den porta 
di e tempel sagrado. 
Para cu man na halto y den bos halto El a grita: “Jerusalem, 
e ciudad leal, e ciudad pa husticia, a transforma su mes den 
un cas di p…….” 


Seguidamente Hesus a pasa man pa un pida palo y a cuminsa 
destrui e tentnan, plama placa u y mercancia riba suela, 
yuda pa apostelnan y ora cu el a caba, el a subi e trapi di 
entrada dilanti di e tempel Sagrado y a bolbe dirigi su mes 
na tur presente: 
“Esaki ta un cas di oracion pero boso a transforma esaki 
den un neishi di ladronnan,” pa despues bira y drenta paden 
caminda pa basta rato el a contempla e luga sagrado aki. 


KAPEL 
E historia Biblico aki ta bin na varios ocasion di creyentenan 
cu ta bishita Kapel di Alto Vista pa reuni un rato den ambi- 
ente di Señor, pa alsa nan oracion y busca un acercamento 
mas cerca cu Señor. 


Kapel ta habri su porta for di 6’or di mainta pero den cues- 
tion di corto tempo, pafo ta ser transforma den un tipo di 
mercado di purga, caminda ta lanta algun tent mescos cu e 
storia Biblico ariba menciona. 
Negoshantenan ta ricibi cantidad di turista cu tambe ta 
drenta den e Kapel pa haci oracion hunto cu esunnan local, 
ya cu hopi hende local cu ta sufri di un of otro malestar, 
ta haci un ‘nobena’ pa gradici pa nan sanacion y hopi ta 
bay bishita Kapel aki, como gran muestra di gradicimento of 
pa pidi Señor su bendicion pa nan pasa dor di nan contra- 
tiempo cu nan salud. 


Mayoria di hendenan local pa no bisa tur, ta cende un bela 
caminda nan ta pidi Hesus, Yiu di Dios, pa ilumina nan 
caminda cu nan tin cu cana pa supera loke nan tin pero hopi 
di nan no ta compronde di con ta permiti e falta di respet 
aki, di un grupo di comerciante cu kier saca probecho di 
turistanan pa cumpra algo for di nan. 


Di tent pa bende coy bebe, di awa di coco pa otro refresco, 


otro ta bende snack y otronan mercancia pa corda e luga y 
tambe tin un cu ta bende bela, cual ta un bunita gesto pero 
e ta keda di ta un hende cu ta haci negoshi cu Cas di Dios. 


Den pasado a yega di vocifera e asunto aki caba, tin keho cu 
a wordo entrega pa ciudadanonan cu ta kere y ta haya cu 
mester tin mas respet pa un luga asina cu a wordo inaugura 
dia 20 di April di 1750, pues aki un luna e Kapel di Alto Vista 
lo cumpli 273 aña di existencia, pues mas cu un cuarto di 
siglo, loke tambe ta confirma kico e ta nifica pa creyentenan. 
Paden por lesa informacion cu el a wordo renoba na 1952, y 
dia 25 di Mei di 1952, tabata Su Excelencia Monseigneur A. 
van der Veen Zeppenfeldt y e luga a wordo manteni pa hopi 
creyente cu ta sinti nan mes c’union special cu e luga santo 
aki. 


RESPET 
E luga religioso aki merece mas respet y no ta cuestion di 
stop tur e hendenan di gana nan placa of haya un entrada 
pero autoridadnan tin cu interveni y exigi di e hendenan aki 
pa no subi e tereno di Kapel, no para dilanti di e luga cu nan 
negoshi. 
Pa colmo riba un borchi di un bendedo, por lesa “canabis” y 
aki no sa si ta un bebida of ta oferta di canabis pa turistanan 
loke ta mas serio ainda. 


Al contrario riba e ruta pa bay Kapel tin cantidad di sitio cu 
nan por staciona nan mes y atende cu turistanan cu ta bay 
bishita e luga interesante aki pero no mester permiti e falta 
di respet aki sigui tuma luga. 
Hopi hende local ta bay e sitio aki pa sinti nan mes mas 
cerca di Dios, pa papia cu Señor y sinti e forsa bondadoso 
di nos Señor y loke a ser haci cu e sitio aki, simplemente ta 
inaceptabel. 

C 
uminsando dia 14 di april te cu fin di juni 2023 Oficina 
Central di Estadistica lo organisa un Censo Economico 
2023, caminda cu lo tin un conteo di tur negoshi y funda- 
cion na Aruba. 


Aki lo haci un analisis puntrando e companianan cu ta eherce 
un actividad economico pa duna entre otro dato relaciona cu 
nan actividad economico cual ta e producto of servicionan 
cu nan ta provee, pero tambe cual producto y/of servicio ta 
forma parti di e gastonan mas grandi pa funcionamento di 
e entidad. 


Jonathan Upegui di Oficina Central di Estadistica, ta splica 
cu e meta importante ta pa tin un bista di tur e entidadnan 
fisico activo riba Aruba asina por tin un bista di con e 
economia di Aruba ta structura. 


E ta yuda CBS tambe pa update nan registro di negoshi y 
p’e departamento di National Accounts mes, ta saca e GDP. 
P’esey tin cu keda up to date cu e manualnan di Nacionnan 
Uni. Na 2025 nan lo saca di NSA nomber di e manual nobo 
di National Accounts. E censo economico ta hopi importante 
p’e datonan. 


Tambe den e ceno ta yuda loke ta yama Supply and use table, 
pa mira con e economia ta, den e sentido cua t’e sector ta 
cumpra cierto producto of cumpra cierto servicio. Esey 
tambe ta yuda p’e censo aki. Por ultimo e ta duna CBS e 
posibilidad pa duna dato y estadistica n’e entidadnan inter- 


nacional. 
E censo lo ta ehecuta digitalmente via un tablet. E ora tin 
diferente encuestador cual lo bishita e entidadnan cu nan ta 
haya riba nan lista. 
Nan ta haci un cita of ta entrevista di biaha. Ta pidi pa e 
representantenan di e companianan ta esunnan cu sa di e 
finansas di e compania. 
Upegui ta sigui splica cu pone un punto caminda cu CBS ta 
para pa privacidad. 
E datonan ta uza solamente pa motibo di estadistica. Nunca 
lo publica nan individualmente, solamente den forma agrega. 
E datonan nunca lo ta comparti cu ningun otro entidad, sea 
di sector publico of di sector priva. Solamente e cifranan 
agrega lo ta publica y lo ta comparti. 


CENSO DI AGRICULTURA 
P’e parti di censo di agricultura, e cuestionario tampoco no 
ta cla por completo, pero por pensa riba pregunta di tipo di 
tereno y pakico ta haci uzo di e tereno. Tambe ki fuente di 
awa ta uza, e manera cu ta pisca, si ta na liña of algo. Tambe 
ki tipo di producto ta cultiva y tambe ta gara, den e caso di 
pisca. 


Pa transparencia lo publica e encuesta por completo riba e 
website di CBS, den tur cuater idioma. 
Segun AWEMainta por a compronde, oficialmente tin 
registra rond di 50 mil negoshi na KvK. Sinembargo hopi no 
ta funciona mas. Awor cu e Censo aki lo bay haya un miho 
idea di e situacion actual. 


For di april pa juni 2023 


CBS ta bay conta negoshi y fundacionnan na Aruba 

live easy 


Recientemente Kooyman y Guardian Group Fatum a ﬁrma pa extension di 
e contrato di pensioen colectivo. Cu un pensioen di Guardian Group Fatum 
e futuro ﬁnansiero di e personal di Kooyman ta garantisa. 


Gerensia di Kooyman ta reconose e importansia di un bon plan di pensioen. 
Ademas, pensioen ta un condicion laboral secundario importante 
pa atrae y mantene bon personal. 


Diego Fränkel, CEO di Guardian Group Fatum, ta gradici Kooyman 
pa e conﬁansa durante di años y ta contento di por sigui 
cu e colaboracion plasentero. 


Hunto, bon regla! 


Guardian Group ta felicita Kooyman cu e continuacion 
di nan plan di pensioen na Guardian Group Fatum. 


D 
urante e siman cu a pasa a tuma luga e In- 
terparlamentaire Overleg, IPKO, na hermana 
isla Corsou, unda cu parlamento di e tres paisnan 
den Caribe Hulandes, esta Aruba, Corsou y Sint 
Maarten, hunto cu esun di Hulanda, a reuni. Ta- 
batin varios tema cu a discuti durante e reunion 
aki, entre otro e asunto di sclavitud, geschillen- 
regeling, matrimonio di mesun sexo, entre otro y 
deficit di democracia no a keda sin menciona. 


Lider di fraccion di MAS, Marisol Lopez-Tromp a 
dirigi su mes durante e ultimo dia di e reunion 
bisando cu e ta sinti toch cu e miembronan di 
parlamento a bin IPKO cu otro expectativa depen- 
diendo di e topico y e desaroyonan cu a exper- 
encia den e ultimo añanan. Tambe loke nan kier cu 
IPKO y e topiconan y loke cada un kier a aporta. 
Segun Lopez-Tromp, mirando e ultimo 20 añanan, 
na principio di IPKO tabata mas den cuadro con 
e islanan lo bira pais y henter e discusion rond 
di esaki. Tabatin hopi discusion y pleito, Lopez- 
Tromp a indica. 


Despues a bin un periodo caminda tur e paisnan 
mester a demostra kico nan por y haci. Despues 
a bin IPKO cu a bin pa papia di colaboracion y 
best practices. Despues di esey a bin atrobe un 
periodo fuera di pandemia unda cu a bin cu CAft, 
RAft, CFt y a lanta tur tipo di sentimento con cada 
hende ta para. Despues tabatin e fase con nan ta 
awo. Fuera di esey e parlamentario ta pensa cu ta 
importante pa rato rato keda defini kico t’e papel 
y e meta di IPKO y pa tur sa kico por spera di otro, 
ya cu den rato rato e ta cambia y dependiendo sin 
tin miembro nobo of no y esunnan cu ya tin 20 of 
25 aña aki t’ey caba y a experencia tur cos. 


Tambe e bon y ideanan nobo cu a bin acerca, pero 
toch a muri ya cu nan no ta mas riba agenda. Loke 
ta importante ta cu na momento pa traha agenda 
cu eynan tampoco no tin un deficit di democracia 
y cu e puntonan cu trece dilanti pa tur e islanan 
tambe bin riba agenda y no algo cu ta impone cos 
cu ningun hende no sa di una el a sali y kico t’e 
intencion, di kico ta papia y kico t’e meta. Segun 
Lopez-Tromp ta importante p’asina por ta bon 
prepara riba e discusionnan aki. 
Por ultimo Lopez-Tromp a indica locual cu loke a 
palabra diabierna mainta, no ta bay solamente pa 
decision of consenso of loke tin a caba di dialoga, 
pa ta envolvi di comienso den e diferente proces- 
onan pa loke ta regarda di e paisnan respectiva- 
mente. E miembronan sa sinti cu nan no ta envolvi 
desde comienso por ehempel den ley di consenso 


Parlamentario Hulandes a duna Marisol Lopez-Tromp rason 


of otro procedura. Esey tambe ta un deficit di democracia. Si bo no ta den e 
procedura di decision no por participa, a pesar cu tin un of dos representante 
den conseho di minister di reino, Lopez-Tromp a splica. 


Mester trata di un proceso cu por reconoce y despues por propaga y controla, 
pasobra bo tabata parti di djey y bo a bay di acuerdo y no lucha contra pa 
despues caba den un forma di discusion y crisis cu e geschillen regeling. 
Geschillen regeling ta pa ora cos resulta robes for di principio hunto mester ta 
conecta den e procedura. 


Riba e splicacion esaki parlamentario Oomen-Ruijten di Hulanda a comenta indi- 
cando cu algun persona a papia cu ne hustamente cu loke Lopez-Tromp a bisa, 
ta loke mester haci. E ta exactamente e persona cu tabatin e conclusion cu 
mester tuma di IPKO. Cu esaki t’e ehempel cu e kier a duna cu no por a resolve 
e transparencia pero por for di e comienso. Pa por cuminsa riba papel, ta haya 
cu cada gobierno mester ta responsabel na su propio parlamento irespecto e 
proceso pa logra un reglamento di reino. Esey ta nifica cu na comienso bin cu un 
informacion y despues bin envolve parlamento. COHO tabata un mal ehempel pa 
no bay bek den e situacion aki y Lopez-Tromp a indica esey cu tin e sentimento 
cu bo e conocemento continuamente mester ta envolvi. 

D 
iabierna ultimo a tuma luga lansamento oficial di e proyec- 
to riba iniciativa di Parke Nacional Arikok yama ‘Turning the 
Tide’, cu ta un proyecto den colaboracion cu partner di Aruba y 
Hulanda, pa restauracion di coral y mangrovenan di Aruba. 


Ir. Rene Henkens, di Wageningen Enviromental Research a indica 
cu e situacion ta alarmante. E rol den e crisis global di divers- 
idad, door di deforestacion, piscamento di mas, contaminacion, 
cambio climatico den e ultimo temponan a bira pio. E region 
Caribense no ta un excepcion. Den un informe di WWF a conclui 
cu e crisis di biodiversidad den Latino America y Caribe ta un di 
e preocupacionnan mas grandi na nivel mundial. Nobenticuater 
porciento di e biodiversidad a bay atras entre 1970-2018. Esaki 
ta serio, e ingeniero a enfatisa. 


Hulanda tambe a informa di e biodiversidad den Caribe y e 
seis islanan den Caribe. E conclusion di e ultimo Convention 
Biology Diversity Report a hasta menciona cu naturalesa den 
Caribe Hulandes no ta suficiente y pa algun di e islanan, manera 
Aruba, ta den decadencia. Esaki ta ilustra tambe cu e informe di 
CARMABI cu e rifnan di coral di berdad ta den un estado critico. 


Pregunta ta e ora, aunke cu bo no ta mucho den naturalesa, 
kico esaki nifica? E ta un situacion di emergencia, ya cu e por tin 
su efecto riba e bienestar di e comunidad Arubano. Tabata tin 
varios estudio haci for di 2018, cu a conclui cu e presion riba e 
sector di pesca y di turismo, cu si e decadencia den biodivers- 
idad continua, e bienestar economico di Aruba, tambe lo baha 
cu 50%. P’esey ta importante pa cuminsa haci algo riba e situ- 
acion aki, ‘Turn the Tide, cual t’e nomber tambe di e proyecto 
aki,” Henkens a splica. 


E proyecto aki ta pa bay restaura e biodiversidad y e ecosiste- 
manan marino na Aruba cu ta degrada. Ta bay haci esaki door 
di wak e coralnan y e mangelnan, segun e research & conserva- 
tion manager, Giancarlo Nunes. 


Cu e coralnan lo bay traha riba coral artificial y cu e mangelnan 
ta bay haci diferente accion pa drecha e calidad di awa y e polu- 
cion cu ta drenta fo’i tera den e mangelnan. Esaki ta hopi impor- 
tante pa traha riba diferente parti di lama, manera e mangel y e 


coralnan. Tur e sistemanan aki ta conecta cu otro. 


Mangel tin un habitat super importante segun Senior Scientist 
Dolfi Debrot, di Wageningen University and Research. 
E ta sigui splica cu e ta sirbi particularmente como fuente di 
cautiverio di pisca. E ta un luga caminda e pisca chikitonan ta 
haya proteccion y cuminda p’asina nan por crece bira grandi 
prome cu nan bay bek riba e rif p’e turista por mira nan y p’e 
piscado por coy nan. 


Tambe mangel tin un rol hopi grandi den proteccion di costa. 
Den pasado prome cu colonisacion na Aruba semper tabatin 
hopi mas mangel. Pero aworaki pocopoco nan ta bayendo perdi. 


Na Aruba masha hopi mangel a wordo perdi di e forma aki, 
pasobra den pasado nan no tabata realisa e importancia di e 
matanan aki. 


Fundacion Parke Nacional Aruba ya caba ta den un proceso di 
stakeholder engagement pa organisa un marine park manage- 
ment plan p’e areanan protehi den lama, segun Sietske van der 
Wal, Interim Park Manager. 


E management plan lo finalisa fin di e luna aki pa un draft 
version pa validacion di nan stakeholdernan pa en berdad valida 
si locual nan a trece dilanti ta incorpora den e plan aki. E ora 
ey mientras cu ta den e proceso ey di finalisa esey, pa aplica- 
cion pa un proyecto, ya caba FPNA a tene cuenta cu deseo di e 
stakeholdernan den aplicacion di e proyecto aki. 
E stakeholdernan a identifica diferente punto di enfoke “conser- 
vation target” cu mester pone enfoke riba dje. 


E top tres tabata coral ecosystems, reef fish y mangrove 
ecosystem. P’esey e proyecto aki ta incorpora tur tres di eseynan 
den e proyecto aki. 


‘Turning the Tide’ 


Parke Nacional Aruba cu 
proyecto pa restauracion di 
coral y mangel na Aruba 

L O C A T E D A T B U C U T I 
& T A R A B E A C H R E S O R T 


L 
ider di Fraccion di AVP den Parlamento, mr. 
Mike Eman a haci entrega di un recordatorio 
na presidente di Parlamento di Aruba encuanto e 
peticion pa un Reunion Publico tocante e subida 
alarmante di costo di bida pa nos ciudadanonan. 
E ta conoci cu prijs pa necesidadnan basico a au- 
mento bao maneho di Gabinete Wever-Croes. E 
gasto nan di utilidad a aumento cu 23% mientras 
cu gasto di gasolin ta conoce aumento continu- 
amente. Aditionalmente Gabinete Wever-Croes a 
castiga nos comunidad cu un aumento di impues- 
to cu a percura cu prijs nan di servicio y produc- 
tonan ta bira hopi mas caro y impagabel pa nos 
ciudadanonan. Ademas a wordo anuncia cu lo au- 
menta schoolgeld cu ta causando hopi preocupa- 
cion den nos hogarnan. 


Lider di Fraccion AVP mr. Mike Eman ta splica cu 
“; schoolgeld lo conoce un aumento preocupante 
schoolgeld pa Kleuterschool lo aumenta di 175 
pa 200 florin, Basisschool lo aumenta di 175 pa 
275 florin y schoolgeld di alumnonan di Mavo lo 
aumento di 250 pa 350 florin. Un famia cu tres 
yiu lo confronta na mes cu un aumento di 600 
florin na gasto di schoolgeld adicional causando 
un preocupacion financiero grandi den nos comu- 
nidad” 
Lider di Fraccion di AVP, mr. Mike Eman a expresa 
e urgencia di e situacion “nos comunidad tin hopi 
dificultad pa tin un sobrevivencia husto, ta for di 
Augustus di aña pasa nos a haci un apelacion pa 
convoca un Reunion Publico pa den Parlamento di 
Aruba nos por atende cu e preocupacion urgente 
di nos comunidad cu ta e aumento dramatico di 
costo di bida” . 
E ta lamentabel cu presidente di Parlamento di 
Aruba NO duna prioridad na atende cu e dolornan 
eminente den nos comunidad. Presidente di 
Parlamento kisas riba instruccion di Gabinete 
Wever-Croes ta duna prioridad na tur otro 
tema menos na e sufrimento di nos comunidad. 
Fraccion di AVP ta sigui insisti pa convoca un 
Reunion Publico pa asina Gabinete Wever-Croes 
por bin responsabilisa su mes na Parlamento di 
Aruba encuanto su maneho di medida. Lider di 
Fraccion di AVP, mr. Mike Eman a subraya cu na 


Fraccion di AVP ta 
entrega un recordatorio 
pa convoca un reunion 
publico tocante aumento 
drastico di costo di bida 


varios oportunidad Fraccion di AVP a subraya e ausencia di un maneho di alivio, 
cu ta contene con ta bay mitiga e efecto nan di e aumentonan dramatico aki pa 
nos comunidad. Fraccion di AVP a intenta pa cambia e rumbo di Gabinete Wever- 
Croes na varios ocasion. Na april 2022 durante e proceso di tratamento di lei di 
presupuesto 2022 Fraccion di AVP a entrega un Amienda den cual ta mustra cu 
por re-aloca e fondonan pa alivia esnan cu tin’e mas dificil den nos comunidad. 
Cu e Amienda proponi pa Fracion di AVP lo a evita cu lo a corta den cuido medico 
y lo a evita cu awe esnan enfermo mester paga pa remedi. E Amienda lo duna 
tambe un alivio pa esnan cu ta cobra bijstand y lo introduci un bijstand special 
pa hobennan bou di 16 aña cu tin un limitacion cognitivo of fisico. Lastimamente 
Parlamentarionan cu ta sostene coalicion MEP-RAIZ a vota contra e Amienda di 
Fracion di AVP. 


Na December durante tratamento di lei di aumento di BBO, un biaha mas Fraccion 
di AVP a mustra Gabinete Wever-Croes ariba e consecuencianan devastador pa 
nos hogarnan aki na Aruba. Conforme cifra na di CBS mas cu 50 000 ciudadano 
ta biba abao di locual ta necesario pa sobrevivi y mas medida lo alimenta e 
pobresa den nos Pais. Fracion di AVP a propone un amienda pa intenta pa cambia 
e maneho di Gabinete Wever- Croes, pero lastimamente no a haya e sosten. Nos 
comunidad ta indigna cu mientras cu Gabinete Wever-Croes ta continua cu su 
maneho di enrikece y faborece esnan cu ta na famia y amistad, e comunidad aki 
ta sufri. 
Lider di Fraccion di AVP, mr. Mike Eman ta haci un apelacion urgente pa yama e 
reunion publico pa asina por debati ariba e aumento continuo di costo di bida 
cu tin nos ciudadanonan sofoca. Fraccion di AVP a demostra den oposicion 
pero tambe den gobernacion (reparatietoeslag, schoolkindertoeslag, aumento 
di bijstand etc) , cu si bo tin curason pa e comunidad bo por trece alivio pa e 
comunidad. E ta posibel pa para e desaroyo negativo actual y cambia e rumbo 
di nos Pais. Lider di Fraccion di AVP , mr Mike Eman a clausura bisando: “Si bo 
ta sirbi e bon comun y tin e boluntad e ta posibel pa brinda e comunidad e alivio 
cu na ta anhela” 

E 
siman aki a bolbe demostra cu Evelyn Wever-Croes bo 
no por gar’e ta papia un berdad, segun Benny Sevinger. 
E parlamentario di Partido di Pueblo Arubano a bin dilanti e 
siman y for di dilanti di sede di SKOA a scual e minister pres- 
ident y su gobierno formalmente pa e manera con ta mane- 
hando e pais caminda ta haciendo e bida di e ciudadano 
cada bes mas dificil. 


Sevinger ta considera un berguensa cu MEP tin mas di cinco 
aña den gobierno y tur aña e schoolgeld a keda subi; y e 
biaha aki drasticamente. Na su opinion, Evelyn Wever-Croes 
a gaña SKOA, gaña docente y el a gaña mayornan y pueblo 
en general. A pesar di tanto biaha cu a discuti den parla- 
mento e situacion di werksternan, gobierno ta nenga di paga 
nan un salario husto y ta nenga di SKOA tambe un exonera- 
cion (kwijtschelding) di nan debe di belasting. Esey ta obliga 
e fundacion pa crea mas y mas debe; specificamente un 
deficit di mey miyon florin anual. Consecuentemente SKOA 
mester aumenta e schoolgeld pa genera e entrada cu e tin 
mester pa sigui funciona. 


Dia cu a pidi den parlamento pa pordona debe di SKOA na 
belasting, contrincantenan politico a bisa cu esey ta contra 
ley. Sin embargo siman pasa a pasa un ley pa duna Qredits 
placa, un entidad priva cu ta fia na ciudadano pa lanta 
negoshi chikito; siendo cu ora nan paga esaki bek, Qredits 
no ta debolbe e placa na gobierno. Mod’i bisa: Pa Qredits si 
por, pero pa SKOA no por. Si esey no ta suficiente, pronto 
Gabinete Wever-Croes II kier bin cu un ley Parlamento pa 
pordona debe di mas cu 2 miyon florin cu ex minister Eddie 
Briesen a crea pa Pais Aruba, a raiz di un contracto cu a 
cera hopi aña atras cu un compania di afo pa un festival di 
musica. Kier men cu pa libra hende di partido di nan respon- 
sabilidad si tin placa, pero pa e muchanan cu ta bay scol di 
SKOA no tin placa. 


Sevinger ta corda ainda con, cu orguyo ex minister Lampe 
di Gabinete Wever-Croes I a bisa cu e ta esun cu a corta 
25 miyon den enseñanza, e area cu hustamente no mester 
a corta aden. Te di awe ta mira no ta corta cu gobierno ta 
ni purba corta den biahamento, tampoco ta corta den auto 
caro cu ta core aden, ni den gasto di personal pa friends & 
family. 
Dos dia prome cu eleccion, Sevinger a declara na prensa, 
Evelyn Wever-Croes a sinta cu SKOA y bisa nan pa no kita 


ningun hende paso e lo drecha e situacion. “Esey tabata dos 
aña pasa. Awe awa y coriente a subi, gasolin a subi, bo mes 
tin cu paga pa bo remedi, servicio di sushi a subi. Pueblo no 
tin mas placa, pero gobierno no ta worry cu nada di esey.” 


E parlamentario ta sigura cu e problema tin solucion, pero 
bo mester tin gana di papia cu bo parlamentarionan si. “Awe 
nos ta para dilanti di SKOA pa nan sa cu AVP si ta duna nan 
sosten na nos enseñanza, nos muchanan, nos maestronan, 
nos werksternan. Nos tin cu para como pueblo pa e hendenan 
aki cu ta traha dia pa dia for di un gobierno cu ta core den 
auto di 150 mil florin, cu ta biaha tur dia, miyones ta bay pa 
papa, miyones ta bay pa friends & family pero no por pone 
placa pa SKOA. Ta opta pa bay cob’e atrobe for di saco di e 
pueblo.” 
E exigencia di AVP na Gabinete Wever-Croes II ta pa aloca 
e suma necesario pa SKOA, pa yega na un acuerdo con ta 
exonera of yuda paga e debe di belasting y pa bin parla- 
mento pa cambia ley. No por bin cu e excuus mas cu no tin 
placa presupuesto, pasobra a aumenta e post di goederen 
en diensten cu 60 miyon florin pa sigui regala na friends & 
family, asina Sevinger a finalisa bisando. 


FACEBOOK: 
Atrobe ta gara prome minister den un mentira fragante. 
Despues di a priminti di elimina schoolgeld, ta prefera di 
duna Qredits y amigo y sospechoso di husticia Eddie Briesen 
placa, na luga di aloca esaki pa e scolnan di SKOA. 


INSTAGRAM: 
Pa duna Qredits y Briesen si gobierno tin placa, pero pa e 
scolnan di SKOA y pa enseñansa no tin. 


Benny Sevinger: 


Qredits y compinchi Briesen ta mas 
importante cu e enseñansa di nos muchanan 

N 
a clausura di e Interparlamentaire 
Koninkrijksoverleg (IPKO) cu a tuma luga 
e siman aki na Corsou, lamentablemente e 
parlamentario di AVP, hunto cu esun di otro 
pais den Caribe Hulandes, mester constata cu 
e reforma den Landspakket, leu di beneficia 
comunidad, ta ignora loke mas ta afectando 
nan: pobresa, empleo y nos clima. A yega na 
e conclusion cu gobierno di Aruba no ta infor- 
mando parlamento manera mester ta, ni siki- 
era su mesun fraccionnan di coalicion. 


Ta p’esey un Shaliny Tromp-Lee di fraccion 
MEP ta hay’e ta pidi transparencia for di e 
Secretario di Estado di Hulanda, pasobra e no 
ta hay’e for di su mesun prome minister y lider 
di partido. 
“Eynan bo ta mira un gobierno dictatorial, 
un Evelyn Wever-Croes cu ta firma ki papel 
cu e haya sin informa pueblo mi su propio 
hendenan. Unda cu e wak un papel e ta firma,” 
asina Wyatt-Ras a declara. 


El a purba di haci mesun cos cu COHO, sinem- 
bargo parlamento a demostra energicamente 
cu no ta acepta esey y mester respeta nos 
autonomia. Asina mes, el a hinca Aruba den 
e convenio aki di landspakket. Wyatt-Ras: 
“Ta bay haya reforma cu ta impone riba nos 
pueblo, cu ta trece medida cu ne y ta empob- 
rece nos pueblo tanto riba tereno social, pero 
tambe salud publico.” 


Pa e parlamentario ta simplemente inhusto cu 
nos hendenan tin cu paga pa nan medicina y 
esey ta djis un refleho cu gobierno no ta sinti 
pa su pueblo. 
Na fin di dia AVP a haya rason ora cu a bisa 
cu e landspakket no ta na beneficio di  nos 
hendenan. 


“Door di e gobierno descabeya aki, sin pia sin 
cabes y sin vision, mentiroso, cu no ta informa 
parlamento,nos tin cu bay bek na cas y haci 
huiswerk pa sali na defensa di e bienestar di 
nos comunidad Arubano. 


drs. Mervin Wyatt-Ras: 


Evelyn Wever-Croes a firma prome cos cu Hulanda 
a pone su dilanti sin boga pa necesidad di pueblo 

D 
iamars 28 di februari parlamentario Shailiny Tromp-Lee 
tawata tin e oportunidad pa hiba un discurso cortico 
durante e reunion di IPKO. Parlamentario Tromp-Lee a habri 
su discurso riba e tema di COHO y RAft na unda Tromp-Lee 
a haci un peticion na tur presente pa ban bek na mesa di re- 
union, y yega na un areglo di RAft teniendo cuenta cu e me- 
sun argumentonan pakico COHO no ta riba mesa mas awe. 


Parlamentario Tromp-Lee a sigui su discurso riba e retonan 
cu Aruba ta confrontando na e momentonan aki. Na banda 
cu Aruba mester stimula e crecemento economico, tambe 
mester inverti den e ehecucion di landspakket y mester mik 
cada bes pa logra e normanan financiero, cu a keda stipula 
pre-COVID, cu Hulanda ta exigi aun despues di a pasa den 
un pandemia. Apesar di e reto grandinan aki Gobierno di 
Aruba a logra entrega e Presupuesto di Pais Aruba pa aña 
2023 na tempo y a wordo aproba pa Parlamento di Aruba 
dia 14 november 2022 cu un surplus di Afl. 63 miyon, cu ta 
1% di e BNP. 


Tromp-Lee a bolbe enfatisa cu e pandemia a stroba Aruba 
di logra un finansas publico sostenibel y cu poco poco nos 
ta na caminda pa logra esaki atrobe. Pa por logra esaki tin 
algun solucion cu por trece alivio pa pais Aruba y un di esaki 
ta e interes di nos debenan actual. Aruba no a ricibi ningun 
tipo di saneamento (parcial) di debe y si nos por ricibi esaki 
lo bay yuda nos enormemente. Un otro alivio riba nos situ- 
acion financiero ta si Hulanda refinancia nos debenan di 
pasado na un interes abou. Recientemente, Gobierno di 
Aruba a informa cu na comienso di maart lo cuminsa trata e 
tema di refinanciamento. Parlamentario Tromp-Lee ta spera 
cu Hulanda ta habri pa duna Aruba saneamento (parcial) 
di debe of pa refinancia nos debe na un interes mas abou 
posibel y cu un areglo di pago mas largo cu ta posibel. 


Parlamentario Tromp-Lee a finalisa cu apesar tin preocu- 
pacion grandi riba Aruba su situacion financiero actual, tin 
algun desaroyo positivo cu no por keda sin menciona. Un 
di esaki nan ta cu Aruba su turismo de aña 2022 a crece y 
surpasa aña 2019 cu tabata e aña mas miho di turismo pa 
Aruba. Aruba a cera cu un recuperacion di 98% na 2022 
compara cu 2019 y ta proyecta cu e aña aki nos economia 
lo yega na e nivel pre-COVID. 


Un otro desaroyo positivo na Aruba ta cu Gobierno ta trah- 
ando duro pa sigui diversifica nos economia riba e tereno 


di energia. Gobierno di Aruba tin plannan grandi pa haci 
e cambio pa hydrogen. Varios otro reforma ta tumando y 
lo tuma lugar cu tambe lo yuda nos economia, entre otro 
reforma nan pa mehora entre otro e clima di empresa y di 
inversion na Aruba y reforma di nos sistema di impuesto. 
Tin varios otro plannan di reforma cu tambe tin prioridad 
pa Aruba y Gobierno ta comprometi pa ehecuta nan pero 
loke ta keda un desafio grandi ta e capacidad y recursonan 
limita. 


Apesar di tur e retonan cu nos pais a enfrenta y ta 
enfrentando, nos por wak cu tin un maneho responsabel 
unda cu nos a sa di cumpli cu e exigencianan di Hulanda. 
Nos ta spera cu Hulanda por reconoce e maneho respon- 
sabel di parti di Gabinete Wever-Croes y por reconsidera e 
saneamento (parcial) di debe of un interes mas abou di nos 
debenan. 


Parlamentario Shailiny Tromp-Lee den su disertacion na IPKO Curaçao: 


Apesar di hopi reto, Aruba ta traha hopi duro 
pa cumpli cu e exigencianan di Hulanda 


CLICK AKI PA MANDA BO 
OPINION OF COMENTARIO 
AWEMainta 


OF E-MAIL NA NOTICIA@AWEMAINTA.COM 


Dialuna, 6 Maart 2023 
AWEMainta 
SUCESO 
11 


D 
iadomingo den careda di 3’or y 10 di atardi, 
riba e caminda di Montaña, presencia di po- 
lis a wordo pidi pa un boksmento, un auto mane- 
ha pa un homber a kibra un palo di luz y un pida 
muraya di un cura. E chauffeur no tabata herida 
pero si tabata mustra bou influencia. 
Na yegada en berdad polis a bin cu e Nissan 
March pega contra un pida cura di un compleho 
di apartamento, na e sitio nan a bin compronde 
cu e chauffeur di e Nissan March pa motibo di lo 
tabata bou influencia a baha caminda cu su auto 
dal contra un palo di luz y despues a bay dal 
contra e cura di un compleho di apartamento. 
Mirando cu e chauffeur tabata basta bou influ- 
encia a pidi pa presencia di un transportwagen 
y alcohol ensor. Despues cu polis a haci test di 
alcohol cu e chauffeur a dicidi di detene e chauf- 
feur y transporte cu transportwagen di polis pa 
warda di polis na Shaba. 
Elmar tambe a wordo notifica pa asina haci e 
trabounan necesario na e palo di luz cu a wordo 
kibra. 


Boksmento cu detencion riba caminda di Montaña 

D 
iadomingo merdia rond di 12:45 
polis a bay altura di un supermer- 
cado na Bubali. Lo tawata trata di un 
boksmento.  Aunke cu no tawata trata 
di un boksmento grandi, personal di e 
compania di seguro a nota cu un di e 
chauffeurnan ta bou di influencia y ta 
su deber avisa autoridad.  


Polis na su yegada y tawata asina obvio 
e dama chauffeur tawata hopi burachi 
y a sigui e protocol pa lage supla. A 
uza Alco-Sensor y e muhe a surpasa e 
limite. 


Ey mes nan a bisa su derecho y mester 
a yude subi transportwagen, debi 
cu casi e no por a para mes ariba su 
mesun forsa. Asina nos ta mira cu no ta 
importa e ora di dia, cu chauffeurnan ta 
bebe y subi tras di stuur cu tur e conse- 
cuencianan negativo, tanto pa nan mes 
y pa hende inocente.  


Daño material e biaha aki tawata 
minimal. 


D 
iasabra anochi den careda 
di 11’or por a mira Brand- 
weer cu urgencia bayendo den 
direccion di Catiri pa Moko. Di leu 
por a mira e color oraño y alabes 
huma. Ta asina cu un candela di 
mondi tawata menasa algun cas 
y tambe un Carpenter shop. 


E unidad di Brandweer por a 
wordo mira bayendo nort den 
Moko cu velocidad halto y ta bira 
altura di scol di Kudawecha bay 
patras di dje unda e candela ta. 
Eynan a truck a cuminsa combati 
e candela grandi, y despues 
O.V.D a yega.  Despues di basta 
rato a bin logra domina e candela 
cu tawata keda move door di e 
biento duro na e momento ey. 


Muhe burachi tras di stuur deteni despues di boksmento 


Candela di mondi grandi na Moko tawata menasa casnan na Moko 

D 
espues di 1 siman trahando intensivamente riba con- 
tenido di un centro di experticio, sra. Tea Hol di Landeli- 
jk Vakgroep Aandachtsfunctionarissen Huiselijk Geweld en 
Kindermishandeling (LVAK) hunto cu Stan van Haaren di 
UNICEF Nederland y Sue Ann Ras, beleidsmedewerker min- 
isterio di Husticia y Asuntonan Social a haci un bishita infor- 
mativo na Minister Tjon. E meta di e bishita tabata pa pre- 
senta minister di e iniciativa pa crea un centro di experticio 
digital como sosten profesional na e Supervisornan di Codi- 
go di Proteccion como e Trainers di Codigo di Proteccion. 


Centro di Experticio Digital 
E centro di experticio digital aki tin como meta pa salva- 
guardia Codigo di Proteccion mediante e profesionalisacion 
di e Supervisornan y Trainers di Codigo. Tambe e centro di 
experticio aki lo desaroya material cu lo fungi como material 
di sosten den e implementacion, integra y hancra Codigo di 
Proteccion. 


Minister Tjon ta aplaudi y ta hopi interesa den e iniciativa aki 
y ta confirma e importancia pa Aruba tin responsabilisacion 
di e forma con ta anda cu abuso di mucha y e profesion- 
alisacion di e profesionalnan, manera e Supervisornan di 
Codigo. Un centro di experticio asina ta contribui enorme- 
mente, ya cu e Trainers di Aruba ta conecta akinan y e cono- 
cemento y informacion relaciona cu e forma con ta anda 
cu abuso di mucha, lo ta disponibel na e Supervisornan di 
Codigo. 
E Supervisornan di Codigo lo uza e informacionnan aki, na 
momento cu nan mester brinda sosten profesional na nan 
coleganan, na momento cu nan tin sospecho di abuso di 
mucha y cu mester uza e 5 pasonan di Codigo di Proteccion. 


Plataforma Supervisor di Codigo y Trainers 
Tambe tin e intencion pa desaroya un plataforma, unda 
e Supervisornan di Codigo ta bira miembro y cu nan por 
haci uzo di e posibilidadnan di profesionalisacion y e facil- 
idadnan di e centro di experticio digital aki, un estilo di 
LVAK na Hulanda. A dialoga tambe cu Augeo Foundation, 
cu sigur ta interesa pa aporta na contenido di e centro di 
experticio digital aki. Tur e colaboracion aki ta realisabel, 
danki na e trabounan bon haci cu implementacion di Codigo 
di Proteccion y con ta percurando pa dun’e continuidad y 
structura duradero y sostenibel, pa traha na proteccion di 
nos muchanan. E centro di experticio digital aki lo ta resorta 
bou di Departamento di Mucha y Hoben (DMH). 


DMH a presenta na Minister Tjon e 
plannan pa futuro hunto cu LVAK 

N 
a New York y na Nacionnan Uni ta bay tuma luga con- 
ferencia riba e tema di Hende Muhe cu ta e di “67th 
Commission States of Women”. Cada aña Nacionnan Uni ta 
trece tur e delegadonan e miembronan e ministernan encar- 
ga y presidente di diferente pais hunto. 


Durante e conferencia lo trata e tema di hende muhe, e posi- 
cion di hende muhe y unda e hende muhe mester haya mas 
empuhe pa logra kibra desigualdad entre hende muhe y 
hende homber. Den e conferencia lo mira kico mester haci pa 
garantisa pa den futuro e hende muhenan por keda ocupa 
posicionnan clave tur caminda. 


Den un declaracion di Prome Minister Sra. Evelyn Wever 
Croes, e ta haya cu ta necesario pa tin representacion di 
hende muhe tur caminda specialmente na posicionnan unda 
ta tuma decisionnan importante di un pais, pasobra ta asina 
so ta tene cuenta cu loke ta derecho y necesidad di hende 
muhe. Nacionnan Uni tur aña ta haci e conferencia aki y 
Prome Minister Sra. Evelyn Wever Croes e siman aki lo ta na 
Nacionnan Uni pa atende e conferencia y representa Reino 
Hulandes. 


Durante e conferencia ta bay tin un debate general den e sala 
grandi di Nacionnan Uni unda Prome Minister lo participa y 


tambe lo tin loke ta yama Ministerial Roundtables cu partic- 
ipacion tambe di nos Prome Minister Sra. Evelyn Wever 
Croes. Durante e conferencianan lo trece padilanti e avan- 
cenan cu tin riba e tereno y derecho di hende muhe aki na 
Aruba. Algo hopi importante cu Minister Presidente lo hiba 
cu ne na e conferencia, ta mustra kico Aruba ta haciendo pa 
promove e mucha muhenan e hoben femenino cu tambe por 
haya oportunidad igual. No ta un secreto kico a logra den e 
mandatario su generacion y esey ta danki na e trabou duro 
di esunnan prome cune cu a hacie y awor mester sigui cu e 
trabou duro ey di crea oportunidadnan pa Aruba su mucha 
muhe y pa e hobennan tin participacion aki na Aruba. E 
reunionnan lo ta hopi interesante, y e tema di Aruba lo ser 
trata. Tambe lo trece dilanti kico Reino Hulandes ta haci- 
endo riba e tereno aki. 


D 
iamars 7 di maart e artistanan local Merveline y Mike Geerman 
ta organisa un workshop di mosaic en conexion cu Dia Interna- 
cional di Hende Muhe den e Hardin di Shoco na Savaneta 91. 
E mensahe di e workshop aki ta pa stimula y apoya hende muhe pa 
libera nan mente y habri e bentana di oportunidad pa nan mes. Sea 
bo ta un hende muhe den un relacion cu no ta beneficia bo of bo ta 
haci un trabou cu no ta duna bo satisfaccion, semper tin manera pa 
trece cambio den esaki. 


E artistanan local a selecta un bentana como diseño, simbolisando 
e bentana di oportunidad. E participantenan ta traha e biaha aki 
no solamente cu tegels pero tambe cu loke ta conoci como natu- 
ursteen. Lo bay tin diferente sorto natuursteen disponibel pa traha 
cu ne. 
Orario di e workshop ta 18:00-21:00. Pa por registra tuma contacto 
cu e team organisatorio via 5934821 of 5667488. Prijs ta AWG 75 y 
ta inclui material y refreshment. 
Pa mas informacion tocante e actividad creativo di e artistanan 
local, por lesa mas riba e facebook pagina “Pariba di Brug”. 


Prome Minister Evelyn Wever-Croes lo ta presente 
na conferencia di hende muhe na Nacionnan Uni 


Workshop di mosaic en conexion cu Dia Internacional di Hende Muhe 

D 
en cuadro di Dia Internacional di Hende 
Muhe, Prome Minister Señora Evelyn Wev- 
er-Croes recientemente a reuni na Culture Cafe, 
San Nicolas cu algun hoben cu ta bay scolnan 
secundario. Prome Minister a expresa cu e en- 
cuentro aki sinceramente tabata uno ‘super su- 
per’ bunita cu presencia di algun studiante mu- 
cha muhe di Colegio San Augustin, Filomena 
College, Abraham de Veer, Colegio Nigel Mat- 
thew y EPB. Durante e encuentro a intercambia 
riba diferente tema relaciona specialmente cu ta 
trata hende muhe. 


E aña aki e tema di Dia Internacional di Hende 
Muhe ta “Empoderamento di hende muhe a traves 
di innovacion y di digitalisacion’ y ta hopi impor- 
tante pa sa con e muchanan muhe ta pensa riba 
e topico aki. Esaki tawata tambe e tema principal 
di e charla. Pero tambe a papia riba otro tema y 
retonan cu hende muhe ta encontra. 


ALUMNONAN CONTENTO CU 
E ENCUENTRO CU PROME MINISTER 
Na final di e encuentro, alumnonan cu a 
participa a keda hopi contento y satisfecho cu 
e encuentro cu Prome Minister y a expresa di a 
haya e encuentro uno hopi leuk y un experiencia 
hopi ‘nice’ unda cu a siña hopi cos tocante Dia 
di Hende Muhe. Alumnonan a keda contento di a 
haya e oportunidad pa papia cu Prome Minister. 
Alumnonan a considera e luga un ‘safe place’ na 
unda cu nan por a expresa y comparti nan senti- 
mento y pensamento cu Prome Minister. 


“E atardi tabata hopi inspirativo pasobra e 
hobennan ta hopi bon prepara y sa kico nan kier. 
Tambe nan ta reconoce e importancia di tipo 
di encuentronan asina y esaki sigur lo no ta e 
ultimo. Mi ta gradici cabesantenan cu a coopera 
cu e encuentro aki. 
Tambe mi ta gradici e hobennan cu a bin y e 
mayornan cu tambe a coopera pa esaki bira 
realidad. Mi lo hiba e encuentro aki como un 
bunita recuerdo y lo traha riba algun punto hopi 
importante cu a wordo treci den bienestar di e 
hobennan”, Prome Minister a expresa. 


En conexion cu Dia Internacional di Hende Muhe: 


Prome Minister a reuni cu varios hoben mucha 
muhe di scolnan secundario na Culture Café 

Dos detencion relaciona cu atraco 


WILLEMSTAD - Continuando 
cu un investigacion relaciona 
cu dos caso di atraco cu a tuma 
luga dia 26 y 28 di februari 2023 
den area di Penstraat, polis a 
haci dos detencion mas. 


Diabierna 3 di maart 2023, den 
oranan trempan di mainta team 
di Aresto a haci dos detencion 
den area di Stenen Coraal y Bonamweg di e sospechosonan, A.D.R.P., di 
18 aña y A.O.P., di 28 aña di edad, tur dos nace na Colombia. Despues 
di e detencionnan team di Atraco a tene dos entrada hudicial na e 
adresnan ariba menciona. 


Durante di e entrada hudicial a haya y confisca articulonan di impor- 
tancia pa e investigacion. A presenta e sospechosonan dilanti un fiscal 
auxilia cu despues di interogacion a ordena nan encarcelamento pendi- 
ente di mas investigacion. 


Un detencion 
relaciona cu 
encubrimento 


WILLEMSTAD - Continuando cu un inves- 
tigacion relaciona cu un caso di atraco cu a 
tuma luga dia 28 di februari 2023, den area 
di Penstraat, team di Atraco a haci un deten- 
cion. 
Diabierna 3 di maart 2023, alrededor di 
08.45or di mainta team di Atraco a haci 
detencion di un sospechoso mas den area di 
Cherokezenweg. 


Ta trata di: 
• un homber sospechoso D.F.C., di 41 aña di 
edad nace na Colombia. 


Durante di e detencion team di Atraco a tene 
un entrada hudicial y haya y confisca articu- 
lonan cu ta procedente di e ladronicia ariba 
menciona. 


A presenta e sospechoso dilanti un fiscal 
auxilia cu despues di interogacion a ordena 
su nan libertad pendiente di mas investiga- 
cion. 


Otro caso 
Continuando cu un investigacion relaciona 
cu un caso di atraco cu a tuma luga dia 28 
di februari 2023, den area di Penstraat, team 
di Atraco a haci un detencion mas. 


Diabierna 3 di maart 2023, alrededor di 
10.10or di mainta team di Atraco a haci 
detencion di un sospechoso na warda di 
Recherche. 


Ta trata di: 
• un homber sospechoso R.A.P., di 40 aña di 
edad nace na India. 


A presenta e sospechoso dilanti un fiscal 
auxilia cu despues di interogacion a ordena 
su nan libertad pendiente di mas investiga- 
cion. 


WILLEMSTAD - Continuando cu 
un investigacion relaciona cu un 
caso di atraco cu a tuma luga dia 
13 di januari 2023, riba Jan 
Noordynweg polis a haci un deten- 
cion. Diasabra 4 di maart 2023, 
alrededor di 06.00’or di mainta 
team di Aresto a haci detencion di 
un sospechoso A.W.F., di 17 aña di 
edad nace na Haiti den area di Stenen Coraal. Despues di e detencion 
team di Atraco a tene un entrada hudicial na e adres ariba menciona. 
Durante di e entrada hudicial a haya y confisca articulonan di impor- 
tancia pa e investigacion. A presenta e sospechoso dilanti un fiscal 
auxilia cu despues di interogacion a ordena nan encarcelamento pendi- 
ente di mas investigacion. 


Detencion relaciona cu atraco 


WILLEMSTAD - Diasabra 4 di maart 2023 alrededor di 02.45’or di 
marduga, Central di Polis a ricibi notificacion cu tin un cas inhabita den 
Fatimaweg ta na candela. Na yegada di e unidad policial, nan a constata 
cu e cas ta na candela. Brandweer cu a yega rapido na e sitio a logra 
paga e candela y no por a evita cu e cas a kima completo. E motibo di e 
candela ta den investigacion. 


Cas na candela 

Fortaleza Pa Famia 


PA tur esnan cu no tabata sa, of esnan cu sa, pero no kier admiti cu tin idolatria den nan bida, idolatria ta nifica tur locual 
bo ta aprecia of stima mas cu Dios den bo bida. Idolatria no ta solamente imagennan di piedra, hero, of palo, pero por ta 
placa, un persona, posicion, trabao, cas, auto, prenda,cuminda of organisacion cu bo ta stima mas cu Dios. 


Hende idolatra no ta balora Dios, tampoco adora Dios manera mester ta, nan ta entrega nan alabansa na obhetonan di 
piedra, palo, brons, glas ,den cual no tin bida, tampoco tin salbacion (Exodo 20:1-6 y Salmo 115:5-8). 


Un idolo den bo mente ta mesun ofensivo pa Dios cu un idolo den bo man. Idolatria ta haci hende mentiroso,y ciego 
pasobra nan ta gaña nan mes te hasta nan ta cuminsa kere nan mes mentira y nan no kier mira e berdad. 


Idolatria y bruheria ta biba den mesun caya (Galationan 5:19-21). 
Ningun hende por sirbi dos maestro (Mateo 6:24). 
Yiu chikitonan warda boso di idolonan (1 Juan 5:21). 


Si di berdad Cristo Hesus ta den nos bida anto nos no por permanece den idolatria, pasobra Cristo Hesus ta E ta e porta 
(Juan 10:9) di salbacion pa nos tur. 


Idolatria ta Adulterio Spiritual (Ezekiel capitulo 16 y e buki di Oseas). 


Dios a entrega su Yiu kende a derama Su sanger precioso pa nos redencion y muri na crus pa nos picanan. 
Ningun idolo no a muri na cruz pa ningun hende. 


P’esey mi stima nan huy for di idolatria,boso no por bebe e copa di Señor y e copa di demoñonan, boso no por tuma parti 
na e mesa di Señor y na e mesa di demoñonan. Of ta provoca nos ta provoca Señor pa hacie bira jaloers? Acaso nos ta 
mas fuerte cu Dios. (1 Corintionan 10;14 y vers 21-22). 


Nos a drenta den un era di idolatria moderno, cual ta droga, droga ta idolatria, droga ta pone hende horta cosnan di nan 
sernan keri, secuestra hende mata hende, djis pa haya droga, bende nan propio curpa pa droga, perde nan trabao y famia 
pa motibo di droga, pasobra nan ta stima droga mas cu Dios. 


Otro tipo di idolatria moderno ta “Orguyo” pasobra ta para skirbi den 2 Timoteo 3:1-9 cu den e ultimo dianan temponan 
trabahoso lo bini, pasobra hende lo bira stimado di nan mes mas cu Dios. Ora un hende bira orguyoso e ta bira estimado 
di su mes, esey ta nifica ami prome. Y asina idolatria ta lanta cabes y cuminsa domina bida di hende te na momento, cu 
nan ta rechasa Dios, y bira estimado di placer mas cu Dios. 


Tur hende cu mester di Dios, por acerca Dios pa medio di Su Yiu Cristo Hesus, Hesus a bisa tur locual boso pidi den mi 
nomber, Mi Tata cu ta den cielo lo hacie pa boso, Hesus a bisa caminda dos o tres reuni den Mi nomber, eynan lo Mi t’ey 
memey di boso. 


Ningun imagen no tin acceso na e trono di gracia di Dios, pasobra nan no por move,alaba, tampoco haci oracion, ta nos 
tur cu a wordo crea den imagen y semehansa di Dios solamente por alaba y glorifica e nomber di Dios. 
Nos tin un representante y abogado dilanti di Dios, y su nomber ta Hesus Cristo di Nazaret, solamente den dj’E nos ta 
confia y kere, pasobra e ta nos speransa y nos pronto auxilio tur momento. 


Ningun imagen no por representa nos dilanti di Dios. 
Corda e oracion cu Cristo Hesus mes a siña nos cu ta Nos Tata. 


Sinceramente, Pastor Marcel Balootje 


Huy, aleha, y core for di idolatria 


Dialuna, 6 Maart 2023 
OBITUARIO 
18 
AWEMainta 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu profundo tristeza nos a anuncia cu a fayece: 


Rey Tromp 
*28-10-1951 - †26-02-2023 


Acto di despedida ta wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Conforme cu boluntad di Dios, nos ta participa 
fayecimento cristianamente di: 


Richard Edwin Simon 
Mihor conoci como ”Richard Barbero” 
*12-06-1936 - †01-03-2023 


Na nomber di su: 
Yiu: 
Maritza Wever y famia 


Rumannan: 
†Gerard “Boy” Simon y Calista Simon-Koolman y 
famia 
Graciela “Chelita” Simon 
†Marvel “Mies” Aalberse-Simon y famia 
Violeta Olano-Simon y Delfin Olano y famia 
Robert “Roy” Simon y Carmen Simon-Harms y 
famia 


Su primo y primanan 
Su sobrino y sobrinanan 


Famianan: 
Blanco, Wever, Croes, Paesch 


Demas famia, bisiñanan, amistadnan y 
conocirnan ta invita pa e acto di condolencia y 
despedida di “Richard” cu lo tuma lugar dialuna 
6 di maart 2023 di 2’or pa 4’or di atardi na Aurora 
Funeral Home. Cremacion lo tuma lugar den 
seno familiar. 


Ta lamenta cu no por ricibi bishita di condolencia 
na cas 


Jehova es mi Pastor, 
nada me faltará. Salmo 23:1 


Cu dolor na nos curason, nos ta participa 
fayecimento di nos ser stima: 


Vincente P. Lampe 
*19-07-1949 - †03-03-2023 


Na nomber di su: 
Casa: Maria Antonia Lampe 


Yiunan: 
Jandor Lampe 
Ivelisse Lampe 
Evelyn Lampe-Veen 
Romer Lampe 


Ruman: Martilia Lampe Curiel 


Nuera: Santa Lampe 


Nuero: Marcel Veen 


Nietonan: 
Bryan Veen, Kevin Veen, Lannys de Mey, 
Ismahilyn de Mey, Pamela de Mey, Richelisse 
van den Berg, Stanley Lampe, Perla Lampe, 
Shainy Lampe, Solange Lampe, Kaina Lampe, 
Shandel Lampe, Marianny Lampe, Jader Lampe 


Demas famia: 
Lampe, Curiel, Hernandez, Gonzales, van den 
Berg, de Mey, de Jesus, Veen 


Ta invita pa acto di entiero cual lo tuma lugar 
diahuebs 9 di maart 2023 na Royal Funeral Home 
di 9’or pa 11’or di mainta. Despues lo sali pa 
Santana Central Sabana Basora. 


Condolencia lo tuma lugar diaranson 8 di maart 
2023 na Royal Funeral Home di 7’or pa 9’or di 
anochi. 


Nos disculpa si den nos tristesa nos por a lubida 
algun famia of conocir. 


Tur cos aki na mundo tin su ora y su tempo, 
Ora pa nace y ora pa muri, ora pa yora 
y ora pa hari, Ora pa keda keto y ora pa 
papia, ora pa stima y ora pa odia, Ora pa 
guerra y ora pa paz” 
Predicador 3:1-2-4-7-8 


Cu hopi tristesa pero conforme cu 
boluntad di Dios nos ta anuncia cu a bay 
laga nos den brasa di Señor 


Evarista Kelly-Maduro 
Cariñosamente yama “Dudi” 
*26-10-1938 - †03-03-2023 


Casa: 
† Antonio Kelly 
Yiunan: 
Eusebio Wilfrido y Leta Kelly 
Teodora Fransisca Kelly 
Cristobal Fidencio Kelly 


Nieto(a)nan: 
Jeanise Irene y Jesus Paredes 
Roxann Kelly 
Reginald y Vanessa Kelly 
Joseline Arrindell 
Bisnieto(a)nan 
Jonatan Paredes 
Joshua Paredes 
Alexa Kelly Ryliann Kelly 
Reyvenn Kelly 


Ruman: 
Carmelo Maduro 


Sobrino y sobrinanan 


Cuña: 
Imelda Maduro 


Primo(a)nan, amigo y conocirnan, bisiñanan 


Demas famia: 
Maduro, Kelly, Werleman, Geerman, Roga, 
Kock, Paredes, Croes 


Ta invita pa acto di despedida cu lo tuma 
lugar diamars 7 di maart 2023 na Aurora 
Funeral Home di 2’or pa 4’or di atardi. 


Acto di cremashon lo tuma lugar den seno 
familiar. Despues di cremashon no ta ricibi 
bishiti di condolencia na cas. 


Nos desculpa si den nos tristesa nos por a 
lubida cualkier persona. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos defunto stima: 
Sr. Antonio Koolman 
“Cholin of Dingi” 


Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email, facebook y a hasi yamada nan 
telefonico. Na personal y staff di Stichting HOPE cu a 
cuida nos Pachi stima. 
Tambe na pastoor Toti y pastoor Jairo Maduro. 
Tambe na Aurora Funeral Home pa cu su bon servicio 
y atencion. Boso muestra di atenshon tabata un gran 
consuelo pa nos. 


Na mes momento nos ta invita famia, bisiña-, amigo- y 
conocirnan pa compaña nos na 2 Santo Sacrificio di 
Misa na misa Inmaculada Concepcion na Sta. Cruz; 
diamars 7 y diahuebs 9 di maart pa 7:00 pm. Despues di 
ultimo misa lo tin un rosario na cas; Cas Ariba # 8 


Boso presencia ta altamente aprecia. 

‘No tuma vengansa ni warda rencor contra bo paisano. Al 
contrario, stima bo prohimo manera boso mes’. Levitico 19:18 


Myloushka Natasha 
Wernet Burleson 
*15-10-1971 - †24 - 02- 2023 


Esposo: Clem Nildo Wernet 


Yiunan: 
Nildo Junior Wernet 
Niloushka Wernet 


Manera yiu: 
Ruby Schwengle y yiunan 


Mayornan: 
Henry y Maria Burleson-Helder 


Rumannan: 
Anoutcka y Raymond Koolman 
Ryangela y Antony Lanoy-Maduro y yiunan 


Sobrino/nan: 
Roshan Wernet y Gilmarie Jansen y yiunan 
Seychella Koolman 
Randall Wernet y Mayla Ridderstap y yiu 
Andre Wernet y Ginayla Hernandez 
Gillian Wernet y Jurney Tromp 
Roxanne y Roxienne Wernet 
Azair Koolman 


Tanta/Omo: 
†Walter y †Alba Arends-Albus y yiunan 
Nicasio y †Lidia Helder-Loopstok y yiunan 
†Angela y †Frans van Cleef-Helder y yiunan 
†Seferina y Hubert Schoobaar-Helder y yiu 
†Marcolino Helder 
†Juan Rafael y †Rosa Helder-Tromp y yiunan 
Benita y Virgilio Davelaar-Helder y yiunan 
Miriam y Richard Boekhoudt-Helder y yiunan 
†Edwin y Cornelia Zichem-Bergen y yiunan 
Olga y †Nicolas (Chito) Jacobs-Zichem y yiunan 
Greta (madrina) y †Otilo Jacobs-Zichem y yiunan 
†Ludwig (Padrino Luty) y Annie Burleson-Zievinger y yiunan 
Theodore (Theo) y Carla Burleson-Huijgen 
Antoinette (Netty) Burleson y Franklin Kock y yiunan 
†Edgard y Gina Burleson-Werleman y yiu 
†Imelda Burleson 
†August (Popoy) Reyes y Marla Rodriguez y yiunan 


Suegro/a: Mario y Lidia Wernet Bislip 


Swa/Cuña: 
Robert y Angeline Wernet-Jeandor 
Roland y Reinalda Wernet-Ras 


Omo grandi: 
Anton y Martha Burleson-Labeille y yiunan 
Boy y Aura van Ommeren-Croes y yiunan 


Ihanan 


Demas famia y conocirnan: Burleson, Wernet, Helder, 
Zichem, Perrotte, Dirks, Garcia, Nicolaas, Jacobs, Reyes, 
Paula, van Ommeren, Bergen, Kelly, Zievinger, Huijgen, Kock, 
Werleman, Hughes, Koolman, Rodriguez, Becker, Komproe, 
Rodriquez, Marchena, Toppenberg, Hoo, Arends, Davelaar, 
van Cleef, Schoobaar, Maccow, Boekhoudt, Middendorp, 
Hirschfeld, Franciscus, Alvarez, Obispo, Candelaria, Albus, 
Tromp, Donata, van der Biezen, Constancia, Dirksz, Thode, 
Kelly, Luydens, Vingal, Maduro, Geerman, Kamperveen, 
Reinoso, Rasmijn, Noguera, Bislip, Ras, Jeandor, Croes, 
Franken, Croeze, Krozendijk, Maduro, Hessing, Kelly-Hsing, 
Lanoy,Snijders, Hoek y bisiñan 


Ex coleganan di H.O.H especial kinderafdeling, coleganan di 
Colegio EPI, especialmente Unit Salubridad y Servicio 


Personanan special: Sandra Geerman, Janine Dirksz-Maduro, 
Sharlene Hassell, Rene Molano Vergarra y famia, Tante Ayleen 
Snijders-Tromp y Yola Snijders, Maritza Verstappen-Wever, 
Janine Quant, Eeman Baroud, Damira Odor, Luis Rodulfo, 
Rimmie Tromp, Juliete Peterson 


Grupo di orashon: Cristo ta Amor, especialmente Reina, 
Dorothy, Vivian, Daphne 


Wilhelmina Kankerfonds: Sandra Koolman, Arelis Gonzalez, 
Lola Geerman Dr. Marcel Ho-Kang-You, Dr. Selene Kock 


Oportunidad pa condolencia: diabierna 3 di maart 2023 na 
Royal Funeral Home di 6:00 pa 9:00 pm. 


Ta invita pa e acto di entiero cu lo tuma lugar dialuna 6 di 
maart 2023 na misa Pro Catedral San Francisco di 1:00 pa 4:00 
pm, despues lo sali pa Santana catolico na Playa. 


Enbes di flor of krans un donacion pa Wilhelmnina 
Kankerfonds lo ta altamente aprecia. Pa e gesto aki lo tin un 
box disponibel den misa. 


Myloushka su deseo ta pa bin bisti na colornan alegre. 


‘No tuma vengansa ni warda rencor contra bo 
paisano. Al contrario, 
stima bo prohimo manera boso mes’. 
Levitico 19:18 


Primo y primanan ta anuncia fayecimento di nos 
prima stima: 


Myloushka Natasha 
Wernet Burleson 
15 – 10 – 1971 - 24 - 02- 2023 


Na nomber di su 
Esposo: 
Clem Nildo Wernet 


Yiunan: 
Nildo Junior Wernet 
Niloushka Wernet 


Manera yui: 
Ruby Schwengle y yiunan 


Mayornan: 
Henry y Maria Burleson-Helder 


Suegro/a: 
Mario y Lidia Wernet Bislip 


Rumannan: 
Anoutcka y Raymond Koolman 
Ryangela y Antony Lanoy-Maduro y yiunan 


Primo/anan: 
Elvis Zichem y famia, Glenda Dirks-Zichem y 
famia, 
Yvette Zichem y famia, Debby Kock y famia, 
†Lily Zichem, Franklin Zichem, Muriella (Ella) 
Perrotte-Jacobs y famia, Sherwin Jacobs y 
famia, Nicole Jacobs y famia, Kenrick Jacobs, 
Leslie Jacobs, Suzanne Garcia-Burleson y 
famia, Charaima Burleson, Sunhail Nicolaas- 
Burleson y famia, 
Ludwig Burleson y famia, Joshua Burleson y 
famia, 
†Maureen Burleson, Allric Kock y famia, 
Joanne Kock y famia, Miguelito Burleson, 
Farah Reyes y famia, Suhaila Reyes y famia, 
Alex Arends y famia, Rudolf (Dopi) Arends y 
famia, Robert (Roy) Arends y famia, Franklin 
(Kinchi) Arends y famia, 
Noriza (Popy) Hoo-Helder y famia, Richard 
(Gigi) Helder y famia, Julissa (Liesje) Helder 
y famia, Gregory Helder y famia, Maikel van 
Cleef y famia, Sandra van Cleef y famia, Karel 
van Cleef y famia, John van Cleef, Sherlines 
Maccow- Schoobaar y famia, Ronald Helder 
y famia, Reynold Helder y famia, Randolf 
Helder y famia, Gwenn Davelaar, 
Golda Candelaria-Davelaar y famia, Richard 
Boekhoudt y famia, Reginald Boekhoudt y 
famia, 


Oportunidad pa condolencia: 
diabierna 3 di maart 2023 na 
Royal Funeral Home di 6:00 pa 9:00 pm. 


Ta invita pa e acto di entiero cu lo tuma lugar 
dialuna 6 di maart 2023 na misa Pro Catedral 
San Francisco di 1:00 pa 4:00 pm, despues lo 
sali pa Santana catolico na Playa. 


Enbes di flor of krans un donacion pa 
Wilhelmnina Kankerfonds lo ta altamente 
aprecia. 


Pa e gesto aki lo tin un box disponibel den 
misa. 


Myloushka su deseo ta pa bin bisti na 
colornan alegre. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Manuel Goncalves 
Norberto 
*09 maart 1929 Madeira 
+25 Februari 2023 Aruba 


Na nomber di su: 
Esposa: 
†Nueva Norberto-Rasmijn 


Yiunan: 
†Manuel Juan Benjamin Norberto 
Maria Elizabeth Norberto 
†Maria Angelina Norberto 
Jose Pedro y Eliana Norberto-Teles 
Jose Fernando y Loraine Norberto-Tromp 


Nieto(a)nan: 
Ivo Valdes y Nathalie Kreekel 
Raymond Valdes y Stephanie Donata 
Sarah Norberto na Brasil 
Pedro Norberto na Brasil 
Isabella Norberto 
Carolyne Norberto 


Bisanieto(a)nan: 
Lincoln y Myleight Valdes 


Rumannan: 
†Maria Angelina Gonҫalves na Brasil 
†Jose Antônio y Vera Gonҫalves Norberto y 
Famia na Brasil 
†Maria Isabel Norberto y Famia na Brasil 
†Maria Rosa Norberto y Famia na Brasil 
†Maria Alda Norberto y Famia na Brasil 
Maria Martha Norberto y famia na Brasil 


Sobrino(a)nan: na Aruba y na Brasil 


Swa y cuñanan: 
Ica Rasmijn y Famia na Hulanda 
†Jose Rasmijn Y Famia 
†Alberto Rasmijn y Famia 
Emerita Rasmijn y Famia 
Felix Rasmijn y Famia na Corsow 
Dilia Rasmijn y Famia 
†Jet Rasmijn y Famia 
Pedro Rasmijn y Famia 


Amigo di cas: Carlito Weller 


amigo y amiganan y conocirnan di Fundaҫᾶo 
Social Cultural Portuguesa 
Tur cu a cuide na Cas Cristella 


Demas famia: Norberto, Rasmijn, Valdes, Teles, 
Tromp, Kreekel, Donata, De Cuba, Jansen, 
Filiciana, De Veer, Van der Biezen, Weller, 
Winterdaal, Shada 


Despensa nos si den nos tristeza nos por a 
lubida un of otro persona 


Ta invita pa e acto di despedida cu lo tuma 
lugar diahuebs 9 di maart 2023 na Aurora 
Funeral Home di 9:00 pa 11:00 di mainta, sigi 
pa e acto di cremacion. 


